Official Journal L 319 , 19/11/1976 P. 0002 - 0010

Finnish special edition: Chapter 11 Volume 3 P. 0044

Swedish special edition: Chapter 11 Volume 3 P. 0044

Greek special edition: Chapter 11 Volume 8 P. 0241

Spanish special edition: Chapter 11 Volume 6 P. 0194

Portuguese special edition Chapter 11 Volume 6 P. 0194



Ftehim ta' koperazzjoni kummerċjali bejn il-Komunità Ekonomika Ewropea u r-Repubblika tal-Bangladesh IL-KUNSILL TAL-KOMUNITAJIET EWROPEJ, fuq naħa waħda, IL-GVERN TAR-REPUBBLIKA TAL-BANGLADESH, fuq naħa oħra, WARA LI KKUNSIDRAW ir-relazzjonijiet amikevoli u l-konnessjonijiet storiċi bejn l-Istati Membri tal-Komunità Ekonomika Ewropea u l-Bangladesh u x-xewqa komuni li jikkonsolidaw u jespandu r-relazzjonijiet kummerċjali u ekonomiċi tagħhom, ISPIRATI mid-determinazzjoni tagħhom biex isaħħu, jiddiversifikaw u jidħlu iktar fil-fond fir-relazzjonijiet kummerċjali u ekonomiċi fuq bażi ta' vantaġġi komparattivi u benefiċċji reċiproċi, FEJN ĠIE KKUNSIDRAT li l-Bangladesh huwa wieħed mill pajjiżi l-inqas żviluppat mill-pajjiżi li għadhom qed jiżviluppaw, KONXJI tal-karatteristiċi speċjali u l-bżonnijiet ta' l-ekonomija tal-Bangladesh, JAFFERMAW li huma lesti li jikkontribwixxu lejn fażi ġdida ta' koperazzjoni ekonomika internazzjonali, u li jiffaċilitaw l-iżvilupp tar-riżorsi umani u materjali rispettivi tagħhom fuq bażi tal-libertà, l-ugwaljanza u ġustizzja, JARAW politika kummerċjali moderna bħala strument importanti biex il-koperazzjoni ekonomika internazzjonali timxi "l quddiem," IDDEĊIDEW li jikkonkludu Ftehim ta' Koperazzjoni Kummerċjali, u għal dan il-għan innominaw bħala l-plenipotenzarji tagħhom: IL-KUNSILL TAL-KOMUNITAJIET EWROPEJ: IL-GVERN TAR-REPUBBLIKA TAL-BANGLADESH: LI, wara li skambjaw bejniethom il-Poteri Sħaħ tagħhom, li nstabu li kienu tajbin u fil-forma dovuta, FTIEHMU KIF ĠEJ: Artikolu 1 Il-Partijiet Kontraenti huma determinati li jiżviluppaw l-iskambji kummerċjali tagħhom fuq bażi ta' benefiċċju reċiproku sabiex jikkontribwixxu lejn il-progress ekonomiku u soċjali tagħhom, u biex itejjbu l-bilanċ u jżidu l-volum tal-kummerċ reċiproku sa livell għoli kemm jista' ikun. Artikolu 2 Il-Partijiet Kontraenti, fir-relazzjonijiet kummerċjali tagħhom, għandhom jippermettu lil xulxin trattament tal-pajjiż meqjus l-iktar favorit skond id-dispożizzjonijiet tal-Ftehim Ġenerali dwar Tariffi u Kummerċ. Artikolu 3 Kull Parti Kontraenti għandha tippermetti lill-parti l-oħra l-livell l-iktar għoli ta' liberalizzazzjoni ta' importazzjoni u esportazzjoni li huma applikabbli għall-pajjiżi terzi b'mod ġenerali, u għandhom jippruvaw jipprovdu faċilitajiet massimi li jaqblu mal-politika tagħhom u ma' l-obbligazzjonijiet tagħhom għal prodotti li huma ta' interess għall-parti l-oħra. Artikolu 4 Il-Partijiet Kontraenti jintrabtu li jippromwovu l-iżvilupp u d-diversifikazzjoni tal-kummerċ reċiproku tagħhom sa livell għoli kemm jista' ikun. Għandhom jieħdu l-passi xierqa kollha biex jaderixxu ma' din ir-rabta, inklużi miżuri partikolari, relevanti għat-titjib ta' l-opportunitajiet ta' l-esportazzjoni, li jikkontribwixxu għar-realizzazzjoni tas-setgħa ta' l-ekonomiji tagħhom. Artikolu 5 Il-Partijiet Kontraenti għandhom jiżviluppaw il-koperazzjoni ekonomika tagħhom, fejn dan huwa konness mal-kummerċ, fl-oqsma ta' interess reċiproku u fid-dawl ta' żviluppi fil-politika ekonomika tagħhom. Artikolu 6 Biex jassistu biex l-Artikoli 4 u 5 ikollhom effett prattiku, il-Partijiet Kontraenti jiftehmu biex jippromovu kuntatti u koperazzjoni bejn l-organizzazzjonijiet ekonomiċi tagħhom u biex jappoġġaw istituzzjonijiet li ġew stabbiliti jew li jistgħu jiġu stabbiliti għal dan l-għan. Artikolu 7 Il-Partijiet Kontraenti għandhom jippruvaw iżidu l-koperazzjoni tagħhom fi kwistjonijiet kummerċjali u f'dawk relatati ma' l-ekonomija f'pajjiżi terzi, fejn dan huwa fl-interess reċiproku tagħhom. Artikolu 8 1. Kummissjoni Konġunta għandha tiġi stabbilita li għandha tikkonsisti f'rappreżentanti tal-Komunità u tar-Repubblika tal-Bangladesh. Għandha tiltaqa' darba fis-sena. Sessjonijiet addizzjonali jistgħu jsiru b'ftehim komuni fuq talba ta' waħda mill-Partijiet Kontraenti. 2. Il-Kummissjoni Konġunta għandha tadotta r-regoli tal-proċedura u l-programm ta' xogħol tagħha stess. 3. Il-Kummissjoni Konġunta tista' tistabbilixxi Sub-Kumitati speċjalizzati biex jassistu fil-kompiti tagħha. Artikolu 9 Il-Kummissjoni Konġunta għandha tassigura li dan il-ftehim jaħdem sew. B'mod partikolari, għandha toħloq u tirrakkomanda miżuri prattiċi biex jintleħqu l-għanijiet li jiġi żviluppat u diversifikat il-kummerċ bejn il-Partijiet Kontraenti u għandha teżamina d-diffikultajiet li x'aktarx ifixklu dawk l-għanijiet. Artikolu 10 Il-Kummissjoni Konġunta għandha ukoll: (a) tistudja u toħloq mezzi biex tegħleb barrieri tal-kummerċ, partikolarment barrieri eżistenti bla tariffi jew quasi-tariffi fis-setturi varji tal-kummerċ, waqt li jikkunsidraw ix-xogħol ta' l-organizzazzjonijiet internazzjonali kkonċernati f'dan il-qasam; (b) tipprova tinkoraġġixi l-iżvilupp tal-koperazzjoni ekonomika u kummerċjali bejn il-Partijiet Kontraenti u l-organizzazzjonijiet ekonomiċi tagħhom, sabiex jiffaċilitaw l-iżvilupp u d-diversifikazzjoni tal-kummerċ tagħhom; (ċ) teżamina u tirrakkomanda metodi għall-adattazzjoni progressiva tad-disinn tal-kummerċ u l-istrutturi tal-marketing tal-Partijiet Kontraenti bl-għan li jippromovu l-evoluzzjoni tar-relazzjonijiet kummerċjali u ekonomiċi tagħhom skond il-possibilitajiet kumplimentari tagħhom, kif ukoll l-għanijiet tal-futur ta' l-ekonomiji tal-Partijiet Kontraenti, biex jikkoreġu xi diżekwilibrji u xi aġġustamenti ħżiena; (d) tiffaċilita l-iskambju ta' l-informazzjoni u tinkoraġġixxi l-kuntatti fuq il-materji kollha li jistgħu jkollhom xi effett fuq il-koperazzjoni prospettiva fl-oqsma ekonomiċi bejn il-Partijiet Kontraenti fuq bażi ta' benefiċċji reċiprokion u fuq il-bażi tal-ħolqien ta' kondizzjonijiet tajbin għal din il-koperazzjoni; (e) toħloq u tirrakkomanda miżuri, inklużi l-assistenza għall-istħarriġ ta' nies eżekuttivi u għar-riklamar, informazzjoni għall-marketing u servizzi esperti, biex tippromovi l-iżvilupp u d-diversifikazzjoni tal-kummerċ bejn il-Partijiet Kontraenti. Artikolu 11 Il-Kummissjoni Konġunta għandha wkoll tassigura li kull Ftehim settorjali bejn il-Partijiet Kontraenti jaħdem sew u, għal dan il-għan, għandha teżerċita r-responsabbilitajiet tal-korpi konġunti li ġew, jew li jistgħu jiġu, stabbiliti skond Ftehim ta' din ix-xorta. Artikolu 12 Id-dispożizzjonijiet ta' dan il-Ftehim għandhom jitbiddlu għal dispożizzjonijiet ta' Ftehim bejn Stati Membri tal-Komunità u r-Repubblika tal-Bangladesh sakemm il-Ftehim bejn Stati Membri tal-Komunità u r-Repubblika tal-Bangladesh ma jaqblux jew huma identiċi magħhom. Artikolu 13 Dan il-Ftehim għandhu jgħodd fit-territorji fejn it-Trattat li jistabbilixxi l-Komunità Ekonomika Ewropea japplika, skond il-kondizzjonijiet stabbiliti fit-Trattat imsemmi, u fit-territorju tar-Repubblika tal-Bangladesh. Artikolu 14 L-Anness jifforma parti integrali ta' dan il-Ftehim. Artikolu 15 1. Dan il-Ftehim jirrekjedi r-ratifika, l-aċċettazzjoni jew l-approvazzjoni skond il-proċeduri li japplikaw għal kull Parti Kontraenti, li għandhom jinnotifikaw lil xulxin meta jintemmu l-proċeduri biex jintlaħaq dan l-għan. 2. Dan il-Ftehim għandu jidħol fis-seħħ fl-ewwel ġurnata tax-xahar wara li jkunu ġew notifikati l-avviżi skond il-paragrafu. 3. Dan il-Ftehim ġie konkluż għall-perjodu ta' ħames snin u għandu jiġi estiż minn sena għal oħra jekk l-ebda mill-Partijiet Kontraenti ma jiddenunzja l-Ftehim sitt xhur qabel ma jiskadi. 4. Il-Partijiet Kontraenti jistgħu jemendaw dan il-Ftehim meta jridu sabiex jakkomodaw sitwazzjonijiet ġodda fil-qasam ekonomiku u ta' l-evoluzjoni tal-politika ekonomika taż-żewġ partijiet. Artikolu 16 Dan il-Ftehim inkiteb b'żewġ kopji u bid-Daniż, bl-Olandiż, bl-Ingliż, bil-Franċiz, bil-Ġermaniż bit-Taljan u bil-Bengali, kull test ugwalment awtentiku. -------------------------------------------------- ANNESS 1 Dikjarazzjoni Konġunta dwar il-ħidma tal-Kummissjoni Konġunta 1. Ir-rappreżentanti tal-Partijiet Kontraenti tal-Kummissjoni Konġunta se jibagħtu r-rakkomandazzjonijiet lill-awtoritajiet rispettivi tagħhom, biex jikkonsidraw u jieħdu azzjoni kemm jista' jkun malajr u effettivament. F'każ li l-Kummissjoni Konġunta ma tkunx tista' tevolvi rakkomandazzjoni fuq każ ikkonsidrat minn waħda mill-Partijiet Kontraenti bħala urġenti jew importanti, għandha tressaq l-opinjonijiet taż-żewġ naħat lill-awtoritajiet imsemmija għal aktar konsiderazzjoni. 2. Meta tagħmel il-proposti u r-rakkomandazzjonijiet, il-Kummissjoni Konġunta għandha tqis b'mod dovut, il-pjanijiet ta' l-iżvilupp tal-Bangladesh u l-progress tal-politiki ekonomiċi, soċjali, ambjentali u xjentifiċi tal-Kommunità kif ukoll il-livell ta' l-iżvilupp ekonomiku tal-Partijiet Kontraenti 4. Il-Kummissjoni Konġunta se teżamina l-possibilitajiet ta' u tagħmel rakkomandazzjonijiet għall-utilizzazzjoni effiċjenti ta' l-istrumenti kollha disponibbli, barra t-tariffi tal-pajjiż meqjusa l-aktar favoriti u Preferenzi Ġeneralizzati biex jippromovu l-kummerċ f'temi ta' interess tal-Bangladesh 3. Bla ħsara għall-ftehim tal-Partijiet Kontraenti meta tinkiteb l-aġenda tal-Kummissjoni Konġunta, din tista' tinkludi l-koperazzjoni fuq termini reċiproċi ta' sodisfazzjoni fl-iżvilupp u l-utilizzazzjoni tar-riżorsi naturali u f'żoni oħra li jistgħu jkunu identifikati bħala ta' importanza partikolari għall-potenzal tal-kummerċ tal-Bangladesh. -------------------------------------------------- ANNESS II L-Eċċellenza tiegħek, Waqt id-diskussjoni li wasslet għall-konklużjoni tal-lum tal-Ftehim ta' Koperazzjoni Kummerċjali bejn il-Komunità Ekonomika Ewropea u r-Repubblika tal-Bangladesh, il-Komunità ddikkjarat li hi ppreparata li torbot bilateralment it-tariffi li diġà huma applikati awtonomikament fil-prodotti msemmija hawn taħt li huma ta' interess partikolari għall-Bangladesh. Dawn il-konċessjonijiet għandhom jibqgħu validi sakemm ikunu kkonfermati, jew immodifikati, taħt il-Ftehim Ġenerali dwar Tariffi u Kummerċ, bil-ftehim taż-żewġ Partijiet Kontraenti. Lista ta' prodotti konċernati Nu tat-titolu dwar Tariffa Doganali Komuni | Deskrizzjoni | Vinkolanti propost % | 03.01 | Ħut, frisk (ħaj jew mejjet), kiesaħ jew iffriżat: A.Ħut ta' l-ilma ħelueż IV.Oħrajn:Hilsa spp | xejn | 09.02 | Te A.F'ippakkjar immedjat ta' kapaċità netta li ma taqbiżx 3kg | 5 | B.Oħrajn | xejn | 41.02 | Ġilda tal-baqar tal-Bovina (inkluż il-ġilda tal-buflu) u ġilda ta' l-ekwin ħlief il-ġilda li taqa' taħt it-titolu Nru 41.06, 41.07 jew 41.08: A.Kipp ta' l-Indja tal-Lvant, sħiħ, ikunu jew ma jkunux tneħħew l-irjus u s-saqajn, kull waħda ta' piż nett mhux aktar minn 4.5 kg, mhux iktar ippreparat milli jingħata kulur il-ħaxix, ikun jew ma jkunx għadda minn iżjed trattament preservattiv biż-żejt, imma bla dubbju, mhux xieraq għall-użu immedjat fil-manifattura ta' affarijiet tal-ġilda. | xejn | eż B.Oħrajn:Kipp tal-ġilda tal-Lvant ta' l-Indja, sħiħ, ikunu jew ma jkunux tneħħew l-irjus u s-saqajn, kull waħda ta' piż nett aktar minn 4.5 kg u mhux aktar minn 8 kg, mhux aktar ippreparat milli jingħata kulur il-ħaxix, ikun jew ma jkunx għadda minn iżjed trattament preservattiv biż-żejt, imma bla dubbju mhux xieraq għall-użu immedjat fil-manifattura ta' affarijiet tal-ġilda. | xejn | Ġlud tal-Bovin, lewn il-kromu fi stat umduż (blu mxarrab) | xejn | 41.03 | Ġilda tan-nagħġa u l-ħaruf, ħlief il-ġilda li taqa' taħt it-titolu Nru 41.06, 41.07 jew 41.08: B.Oħrajn:1.Mhux aktar ippreparati milli jingħataw il-kulur | xejn | 41.04 | Ġilda tal-mogħża u l-gidi, ħlief il-ġilda li taqa' taħt it-titolu Nru 41.06, 41.07 jew 41.08: B.Oħrajn:1.Mhux aktar ippreparati milli jingħataw il-kulur | xejn | 41.05 | Tipi oħra ta' ġilda, ħlief il-ġilda li taqa' taħt it-titolu Nru 41.06, 41.07 jew 41.08: B.Oħrajn:1.Mhux aktar ippreparati milli jingħataw il-kulur | xejn | Inkunu grati jekk inti ġentilment tikkonferma l-ftehim tal-Gvern tar-Repubblika tal-Bangladesh għall-kontenuti ta' din l-ittra. Jekk jogħġbok aċċetta, l-Eċċellenza tiegħek, l-assigurazzjoni ta' l-ogħla konsiderazzjoni tagħna. Għall-Kunsill tal-Komunitajiet Ewropej Kap tad-Delegazzjoni tal-Bangladesh Sinjur, Għandi l-unur li nirrikonoxxi li rċevejt l-ittra tiegħek tal-lum, li tinqara kif ġej: "Waqt id-diskussjoni li wasslet għall-konklużjoni tal-lum tal-Ftehim ta' Koperazzjoni Kummerċjali bejn il-Komunità Ekonomika Ewropea u r-Repubblika tal-Bangladesh, il-Komunità ddikkjarat li hi ppreparata li turbot bilateralment it-tariffi li diġà huma applikati awtonomikament fil-prodotti msemmija hawn taħt li huma ta' interess partikolari għall-Bangladesh. Dawn il-konċessjonijiet għandhom jibqgħu validi sakemm ikunu kkonfermati, jew immodifikati, taħt il-Ftehim Ġenerali dwar Tariffi u Kummerċ, bil-ftehim taż-żewġ Partijiet Kontraenti. Lista ta' prodotti konċernati Nu tat-titolu dwar Tariffa Doganali Komuni | Deskrizzjoni | Vinkolanti propost % | 03.01 | Ħut, frisk (ħaj jew mejjet), kiesaħ jew iffriżat: A.Ħut ta' l-ilma ħelueż IV.Oħrajn:Hilsa spp | xejn | 09.02 | Te A.F'ippakkjar immedjat ta' kapaċità netta li ma taqbiżx 3kg | 5 | B.Oħrajn | xejn | 41.02 | Ġilda tal-baqar tal-Bovina (inkluż il-ġilda tal-buflu) u ġilda ta' l-ekwin ħlief il-ġilda li taqa' taħt it-titolu Nru 41.06, 41.07 jew 41.08: A.Kipp ta' l-Indja tal-Lvant, sħiħ, ikunu jew ma jkunux tneħħew l-irjus u s-saqajn, kull waħda ta' piż nett mhux aktar minn 4.5 kg, mhux iktar ippreparat milli jingħata kulur il-ħaxix, ikun jew ma jkunx għadda minn iżjed trattament preservattiv biż-żejt, imma bla dubbju, mhux xieraq għall-użu immedjat fil-manifattura ta' affarijiet tal-ġilda. | xejn | eż B.Oħrajn:Kipp tal-ġilda tal-Lvant ta' l-Indja, sħiħ, ikunu jew ma jkunux tneħħew l-irjus u s-saqajn, kull waħda ta' piż nett aktar minn 4.5 kg u mhux aktar minn 8 kg, mhux aktar ippreparat milli jingħata kulur il-ħaxix, ikun jew ma jkunx għadda minn iżjed trattament preservattiv biż-żejt, imma bla dubbju mhux xieraq għall-użu immedjat fil-manifattura ta' affarijiet tal-ġilda. | xejn | Ġlud tal-Bovin, lewn il-kromu fi stat umduż (blu mxarrab) | xejn | 41.03 | Ġilda tan-nagħġa u l-ħaruf, ħlief il-ġilda li taqa' taħt it-titolu Nru 41.06, 41.07 jew 41.08: B.Oħrajn:1.Mhux aktar ippreparati milli jingħataw il-kulur | xejn | 41.04 | Ġilda tal-mogħża u l-gidi, ħlief il-ġilda li taqa' taħt it-titolu Nru 41.06, 41.07 jew 41.08: B.Oħrajn:1.Mhux aktar ippreparati milli jingħataw il-kulur | xejn | 41.05 | Tipi oħra ta' ġilda, ħlief il-ġilda li taqa' taħt it-titolu Nru 41.06, 41.07 jew 41.08: B.Oħrajn:1.Mhux aktar ippreparati milli jingħataw il-kulur | xejn | Inkunu grati jekk inti ġentilment tikkonferma l-ftehim tal-Gvern tar-Repubblika tal-Bangladesh għall-kontenut ta' din l-ittra." Għandi l-unur li nikkonferma l-ftehim tal-Gvern tar-Repubblika tal-Bangladesh għall-kontenut ta' din l-ittra. Jekk jogħġbok aċċetta, Sinjur, l-assigurazzjoni ta' l-ogħla konsiderazzjoni tiegħi. Kap tad-Delegazzjoni tal-Komunità Ekonomika Ewropea Għall-Gvern tar-Repubblika tal-Bangladesh -------------------------------------------------- ANNESS III Dikjarazzjoni tal-Komunità Ekonomika Ewropea dwar aġġustamenti tat-tariffi 1. Fl-1 ta' Lulju 1971, il-Komunità b'mod awtonomu introduċiet Skema Ġeneralizzata ta' Preferenzi fuq il-bażi tar-Risoluzzjoni 21 (II) tat-Tieni Konferenza tan-Nazzjonijiet Uniti fuq il-Kummerċ u l-Iżvilupp, 1968. Il-Komunità hi ppreparata, matul il-provi tagħha biex ittejjeb din is-sistema, tqis l-interessi tar-Repubblika tal-Bangladesh fl-estensjoni u t-tisħiħ tar-relazzjonijiet kummerċjail tagħha mal-Komunità. 2. Il-Komunità hija wkoll ippreparata li teżamina l-possibilitajiet fil-Kummissjoni Konġunta għal iktar aġġustamenti ta' tariffi biex tippromovi l-iżvilupp tal-kummerċ mal-Bangladesh. 3. Il-Komunità tinnota li, f'din il-konnessjoni, ir-Repubblika tal-Bangladesh tista' tinnotifikaha bil-lista tal-prodotti li tagħhom il-konċessjonijiet tat-tariffa huma mixtieqa, għall-eżaminazzjoni tal-Kummissjoni Konġunta. 4. Il-Komunità tifhem li r-Repubblika tal-Bangladesh se tkun ukoll ippreparata li tiddiskuti l-proposti tal-Komunità fil-Kummissjoni Konġunta. jekk ikun hemm, dwar materji relevanti mat-tariffi tar-Repubblika tal-Bangladesh immirati lejn l-iżvilupp tal-kummerċ bejn il-Partijiet Kontraenti, u jikkunsidraw il-ħtiġijiet ta' l-iżvilupp tal-Bangladesh. -------------------------------------------------- ANNESS IV Dikjarazzjoni tal-Gvern tar-Repubblika tal-Bangladesh dwar aġġustamenti tat-tariffi 1. Ir-Repubblika tal-Bangladesh tinnota li l-Komunità hi ppreparata, matul il-provi tagħha biex ittejjeb is-sistema tal-Preferenzi Ġeneralizzati, li tikkonsidra l-interessi tar-Repubblika tal-Bangladesh fl-estensjoni u t-tisħiħ tar-relazzjonijiet kummerċjali tagħha mal-Komunità. F'din il-konnessjoni, ir-Repubblika tal-Bangladesh tidentifika għall-konsiderazzjoni tal-Komunità ż-żoni li fihom l-Iskema Ġeneralizzata tal-Preferenzi tal-Komunità tista' titjieb, speċjalment l-aktar fil-kuntest tad-disposizzjonijiet tad-Dikjarazzjoni Konġunta ta' l-Intent. 2. Ir-Repubblika tal-Bangladesh tinnota aktar li l-Komunità hija wkoll ippreparata li teżamina l-possibilitajiet fil-Kummissjoni Konġunta għal aktar aġġustamenti ta’ tariffi biex tippromovil-iżvilupp tal-kummerċ ma’ Bangladesh. 3. F’din il-konnessjoni, ir-Repubblika tal-Bangladesh tista’ tinnotifika lill-Komunità bil-lista tal-prodotti li tagħhom il-konċessjonijiet tat-tariffa huma mixtieqa, għall-eżaminazzjoni fil-Kummissjoni Konġunta. 4. Ir-Repubblika tal-Bangladesh se tkun ukoll ippreparata li tiddiskuti l-proposti tal-Komunità fil-Kummissjoni Konġunta, jekk ikun hemm, dwar materji relevanti mat-tariffi tar-Repubblika tal-Bangladesh immirati lejn l-iżvilupp tal-kummerċ bejn il-Partijiet Kontraenti, u jikkunsidraw il-ħtiġijiet ta’ l-iżvilupp tal-Bangladesh. --------------------------------------------------